Q=0	C=0	SS=0	LS=0	PS=0	DC=0	LC=0	SD=0	BS=1	G0=9	G1=4	G2=0	DLID=ctd_Latn	BODY=Tuni Pasian Kammal (Feb 28, 2018) :: ZOMI DAILY\nTuni Pasian Kammal (Feb 28, 2018)\nposted on 28 February 2018 at 9:55 pm UTC+9:30 Lomkholna: Biakna, Kammal, News\nMoses in mite’ tungah, “Kihta kei un, kip takin ding un, amah in note adingin tu ni-a hong sep ding Topa’ hotkhiatna mu un; bang hang hiam cih leh tu ni-a na muh uh Izipt mite, note in na mukik nawn kei ding uh hi. (Paikhiatna 14:3, TDB )\n1) Egypt gam saltanna pan Pasian kamciamna Canaan gam zuanin Israel mite hong kalsuan laitakun hamsatna lianpi hong tuak uh hi. A mai vuah San Tuipi om hi. A nung panun Egypt galkapte in nung delh hi.\n2) Tua bang hamsatna le lungkhamnna a tuak laitakun mipite in a makaipa Moses mawhsak hi. A lungkhamna vangik teng mah tawh Pasian tungah Moses kikoin thungena Pasian in dawng hi.\n3) Lungkham singimna na tuah ciangin midang khat peuh mawhsak kei inla, Pasian tungah kiko zaw in. Tua hileh Pasian minthanna le a vangliatna na mu ding hi. Thu-ummite tuah khak lungkhamna le hamsatnate Pasian tungah kiko leng lungdamkohna le Pasian hoihna tetti panna hong suak den hi. Topa min kiphat denta hen. Amen\nNext: Haksat hun in lungkia kei in ~ Dim Lun Zam